CCR: Petițiile și cererile referitoare la derularea alegerilor prezidențiale urmează să fie examinate. Ce spune șeful AEP, Toni Greblă
Curtea Constituțională a României (CCR) a anunțat, joi seară, că petițiile și cererile referitoare la alegerile prezidențiale au fost înregistrate și urmează să fie examinate. „În această etapă a procesului electoral, în conformitate cu dispozițiile constituționale, Curtea poate examina contestații formulate de către candidații calificați în turul II al alegerilor prezidențiale”, a arătat CCR.